A határozati javaslat elfogadásához 
egyszerű többség szükséges!
Medina Község Önkormányzati Képviselő-testülete 

2018. szeptember 20-án 800 órakor tartandó ülésére
Tárgy: Döntés a Tevel-Závod-Szedres Víz Kft. ügyvezetőjének vételi ajánlatáról
Előterjesztő és előadó: Vén Attila polgármester
Előterjesztést készítette: dr. Herczig Hajnalka jegyző
Tisztelt Képviselő-testület!
A Tevel-Závod-Szedres Víz Kft. ügyvezetője az előterjesztés melléklete szerinti vételi ajánlattal kereste meg Medina Község Önkormányzatát.
A Tevel-Závod-Szedres Víz Kft., korábbi víziközmű szolgáltató 2013. május 31. napján befejezte szolgáltatási tevékenységét. A korábbi közmű vagyon is átadásra került a tulajdonos önkormányzatok számára, így vagyona gyakorlatilag a nullára csökkent.

Azóta csak működési költségek merültek fel, melyek a bankszámla fenntartásából, nyilvántartások és beszámolók, illetve a társasági szerződések módosításából eredő költségekből tevődtek össze. Indokolttá vált a Kft. tevékenységének megszüntetése, amelyet megelőzően egy 30.000,- Ft-os vételi ajánlatot tett Takátsné Bertalan Anikó ügyvezető.

Az ügyvezető a vételi ajánlat alátámasztására egy könyvvizsgáló által készített szakértői véleményt is csatolt a Kft. piaci értékéről.
Kérem a Tisztelt Képviselő-testületet, hogy az alábbi határozati javaslatot szíveskedjenek elfogadni.
H a t á r o z a t i   j a v a s l a t:




…/2018. (IX.20.) önkormányzat határozat:
a Tevel-Závod-Szedres Víz Kft. ügyvezetőjének vételi ajánlatáról

Medina Községi Önkormányzat Képviselő-testülete a Tevel-Závod-Szedres Víz Kft. ügyvezetőjének vételi ajánlatát elfogadja/nem fogadja el, és felhatalmazza a polgármestert az adásvételi szerződés aláírására.

Felelős: Vén Attila polgármester 

Határidő: 2018. október 31.

Határozatról értesül:
Pénzügy




Irattár

Kölesd, 2018. szeptember 14.










Vén Attila sk.

